Χιλντεράλντο Μπελίνι

Ο Χιλντεράλντο Λουίζ Μπελίνι (πορτογαλικά: Hilderaldo Luiz Bellini, 7 Ιουνίου 1930 – 20 Μαρτίου 2014) ήταν Βραζιλιάνος, ιταλικής καταγωγής ποδοσφαιριστής, ο οποίος αγωνιζόταν ως αμυντικός. Ένας από τους καλύτερους στη θέση του στην ιστορία της χώρας, έγινε γνωστός στη Βραζιλία ως ένας από τους πιο σκληρούς κεντρικούς αμυντικούς της χώρας.

 Βιογραφία 

Γιος Ιταλού μετανάστη και Βραζιλιάνος απογόνου Ιταλών, ξεκίνησε στη μικρή Ιταπιρένσε στη γενέτειρα πόλη του και αλλά έγινε διάσημος στη Βάσκο ντα Γκάμα, όπου έφτασε το 1952, σε μια εποχή ανανέωσης της ομάδας. Αγωνίστηκε σε 430 αγώνες συνολικά, έγινε είδωλο της ομάδας και κατέκτησε μεταξύ άλλων τρία Πρωταθλήματα Καριόκα και ένα Τουρνουά Ρίο-Σάο Πάολο. 

Ο Μπελίνι ήταν δυνατός, σκληρός αμυντικός που επιβάλλονταν μέσα στην περιοχή. Αντιστάθμισε την περιορισμένη τεχνική του με μεγάλη σοβαρότητα και πίστη στους αντιπάλους του, γεγονός που του έδωσε τη θέση του αρχηγού της εθνικής ομάδας το 1958. Το 1962, πουλήθηκε στη Σάο Πάολο, αντικαθιστώντας τον αμυντικό Μάουρο. Έμεινε στον σύλλογο για έξι χρόνια και δεν κέρδισε κανέναν τίτλο μαζί του.
Έκλεισε την καριέρα του στην Ατλέτικο Παραναένσε.

Κέρδισε την πρώτη του διεθνή αναγνώριση μόνο σε σχετικά καθυστερημένη ηλικία 26 ετών, όταν επιλέχθηκε να είναι μέλος της ομάδας για το Νοτιοαμερικανικό Πρωτάθλημα (μετέπειτα Κόπα Αμέρικα) στο Περού το 1957, αν και δεν ήταν βασικός. Ωστόσο, ο Μπελίνι δεν χρειάστηκε να περιμένει πολύ καθώς μετά από αυτό το τουρνουά, η Βραζιλία έπαιξε δύο προκριματικά για το  επερχόμενο Παγκόσμιο Κύπελλο εναντίον του Περού και επιλέχθηκε και για τους δύο. Οι πολύ καλές εμφανίσεις του του έδωσαν όχι μόνο τη θέση του μέχρι τους τελικούς του Παγκοσμίου Κυπέλλου του 1958 αλλά και την αρχηγία. Στη διοργάνωση ο ρόλος του ήταν αποφασιστικός στην επιτυχία της αμυντικής γραμμής σε ίσια γραμμή τεσσάρων. 
Ήταν ο πρώτος Βραζιλιάνος που σήκωσε το Παγκόσμιο Κύπελλο το 1958. Συμπεριλήφθηκε τότε στην καλύτερη ομάδα της διοργάνωσης. Κατέκτησε άλλο ένα Παγκόσμιο Κύπελλο το 1962 (ήταν δεύτερος αρχηγός της ομάδας) και συμμετείχε επίσης στο Παγκόσμιο Κύπελλο του 1966, ξανά ως αρχηγός της ομάδας. Ο Μπελίνι, μαζί με τους Πελέ, Ντίντι και Γκαρίντσα, Νίλτον Σάντος, Ντζάλμα Σάντος, οδήγησαν τη Βραζιλία στις κατακτήσεις των Παγκοσμίων Κυπέλλων το 1958 και το 1962. 

Έχει τιμηθεί με άγαλμα στην είσοδο του Σταδίου Μαρακανά, το οποίο τον απεικονίζει να σηκώνει το τρόπαιο του Παγκοσμίου Κυπέλλου του 1958. Στο τέλος της διεθνούς καριέρας του με τη Βραζιλία, που διήρκεσε από το 1957 έως το 1966, είχε 51 συμμετοχές.

Ο Μπελίνι πιστώνεται ότι ξεκίνησε την παράδοση της άρσης του τροπαίου στον αέρα. Αρχικά το έκανε έτσι ώστε οι φωτογράφοι να έχουν καλύτερη οπτική του τροπαίου και, καθώς οι φωτογραφίες δημοσιεύονταν σε όλο τον κόσμο, η χειρονομία συνδέθηκε με τη νίκη και έκτοτε επαναλαμβάνεται σε όλες τις μεγάλες διοργανώσεις του αθλήματος.

Ο Μπελίνι απεβίωσε στις 20 Μαρτίου 2014, σε ηλικία 83 ετών, στο Σάο Πάολο, λόγω επιπλοκών που προκλήθηκαν από τη Νόσο Αλτσχάιμερ, που κορυφώθηκαν με καρδιακή ανακοπή. Λίγο μετά τον θάνατό του το 2014, διαγνώστηκε με χρόνια τραυματική εγκεφαλοπάθεια.

μικρογραφία| Άγαλμα του Μπελίνι στην είσοδο του Μαρακανά.

 Τίτλοι και διακρίσεις 

 Συλλογικές 

 Βάσκο ντα Γκάμα

 Καμπεονάτο Καριόκα: 1952, 1956, 1958
 Κύπελλο Ρίο: 1953
 Τουρνουά Ρίο-Σάο Πάολο: 1958

 Διεθνείς 

 Βραζιλία

 Παγκόσμιο Κύπελλο: 1958, 1962

 Ατομικές 

 Καλύτερη Ομάδα του Παγκοσμίου Κυπέλλου: 1958

 Παραπομπές 

Εξωτερικοί σύνδεσμοι



Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ιταλικής καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Ατλέτικο Παραναένσε